《次吊原韵》
宋代·叶茵

为怜举世不曾醒，放浪形骸泽畔行。
会得危言危行意，佐成濯足濯缨名。
义无可去缘同姓，心亦何求要独清。
今日龙舟虽古意，吴人未必楚人情。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。